اندونزی-نین باتی جاوا ایالتی‌نین سوکابومی شهرینده لئیسان یاغیش‌لارین سبب اولدوغو تورپاق سوروشمه‌سی قوربان‌لاری‌نین سایی 32 نفره چاتیب.
"کومپاس" قزئتی‌نین خبرینه گؤره، 31 دسامبر 2018-جی ایل تاریخینده باش وئرن تورپاق سوروشمه‌سی نتیجه‌سینده 30 ائوین تورپاق آلتیندا قالدیغی سیرنارسمی کندینده آختاریش فعالیت‌لرینده داها بیر نفرین جسدی نین تاپیلماسی ایله قوربان‌لارین سایی 32 اولوب. داها 2 نفر ایتکین دوشموش حساب ائدیلیر. طبیعی حادثه زامانی همچنین 3 نفر یارالانیب، اونلاردان بیری‌نین وضعیتی آغیر قیمتلندیریلیر.
تورپاق سوروشمه‌سی زامانی 30 ائو سویون آلتیندا قالیب. آختاریش- قورتارما ایشلری داوام ائدیر.
